**Z Á M E R**

**Bratislavský samosprávny kraj,**

**Sabinovská 16, 820 05 Bratislava, IČO 36063606**

v súlade s § 9a ods.8 písm. e) zákona č. 446/2001 Z .z. o majetku vyšších územných celkov v znení neskorších predpisov zverejňuje svoj zámer na schválenie urovnania právnych vzťahov vyplývajúcich z kúpnej zmluvy uzatvorenej dňa 19. 12. 2016 medzi Bratislavským samosprávnym krajom, ako predávajúcim a Mestom Pezinok, ako kupujúcim, a to tak, že Mesto Pezinok so sídlom Radničné námestie 7, 902 14 Pezinok, IČO: 00305022 je naďalej výlučným vlastníkom nehnuteľností nachádzajúcich sa v katastrálnom území Mesta Pezinok, obec Pezinok, okres Pezinok, vedených na LV č. 4234

* stavba s. č. 735, postavená na parcele č. 107, popis stavby: múzeum
* pozemok reg. C-KN, parcelné číslo: 107, vo výmere 252 m2, zastavané plochy a nádvoria

z dôvodu hodného osobitného zreteľa, ktorým je utváranie podmienok na tvorbu, prezentáciu a rozvoj kultúrnych hodnôt a kultúrnych aktivít a starostlivosť o ochranu pamiatkového fondu podľa § 4 ods. 1 písm. l) zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov, a to v nadväznosti na Uznesenia Zastupiteľstva č. 79/2016 zo dňa 09. 09. 2016 a č. 400/2021 zo dňa 10. 09. 2021

**s podmienkami:**

1. Mesto Pezinok sa zaväzuje investovať do predmetných nehnuteľností finančné prostriedky v celkovej výške minimálne 200 000,- € v časom horizonte odo dňa nadobudnutia vlastníckeho práva k predmetným nehnuteľnostiam, t.j. od 07. 03. 2017 do 30. 06. 2024;
2. pre prípad nedodržania záväzku investície podľa bodu a) je Mesto Pezinok povinné uhradiť Bratislavskému samosprávnemu kraju zmluvnú pokutu vo výške 0,05 % zo sumy 200 000,- € za každý deň omeškania;
3. zachovanie účelovosti využitia kupujúcim nadobudnutých nehnuteľností, t.j. prevádzané nehnuteľnosti ďalej využívať ako expozíciu o živote a diele Jána Kupeckého po dobu minimálne 20 rokov odo dňa nadobudnutia vlastníckeho práva.

Návrh bude predložený na schválenie Zastupiteľstvu Bratislavského samosprávneho kraja dňa 22. 09. 2023.

**VYVESENÝ**

**na úradnej tabuli Bratislavského samosprávneho kraja**

**od 18. 08. 2023**

**a ZVEREJNENÝ**

**na internetovej stránke Bratislavského samosprávneho kraja**

**od 18. 08. 2023**